stanford-oval/wikipedia huggingface dataset:
Gbinti

| Gbinti |
| --- | --- |
 Gbinti
 Koordinaatit: 8°58′00″N, 12°36′00″W 
Valtio:   Sierra Leone
Maakunta:  Pohjoinen maakunta
Piirikunta:  Port Lokon piirikunta
Väkiluku:  noin 1 000
Aikavyöhyke:  UTC-5
Infobox OKVirheellinen NIMI-arvo: 
Gbinti on maalaiskylä Port Lokon piirikunnassa Pohjoisessa maakunnassa, Sierra Leonessa. Sen asukasluku on noin 1 000. Gbinti sijaitsee noin 32 kilometriä piirikunnan hallintokeskuksesta Port Lokosta ja 84 kilometriä maan pääkaupungista Freetownista.
Gbintin väestö kuuluu suurimmilta osin temnejen etniseen ryhmään. Monet Gbintin temneväestöstä omaavat niin temneläiset kuin fulbelaiset sukujuuret. Temnen kieltä puhutaan kaupungissa laaja-alaisesti.
Suurin osa Gbintin asukkaista, noin 90 prosenttia ovat muslimeita. Gbintissä on useita peruskouluja ja yksi toisen asteen koulu Gbinti Secondary School. Kaupungissa on yksi poliisiasema.
Gbaya Boniface Ziri

Gbaya Boniface Ziri (s. 31. joulukuuta 1949 Gagnoa) on norsunluurannikkolainen roomalaiskatolinen piispa. Hän kuuluu jesuiittoihin.
Ziri vihittiin papiksi 6. kesäkuuta 1976 ja inkardinoitiin vuonna 1994 Abengouroun hiippakuntaan. Hän sai 1. heinäkuuta 2009 nimityksen saman hiippakunnan johtoon, ja piispaksi vihkiminen seurasi 22. elokuuta. Pääkonsekraattorina toimi Bernard Agré, jota avustivat Pierre-Marie Coty ja Joseph Yapo Aké. Zirin edeltäjä Abengouroun piispana oli Jean-Jacques Koffi Oi Koffi.
Framée-luokka

| Framée-luokka |
| --- | --- |


Tekniset tiedot
Uppouma:  314 t
Pituus:  58,09 m (kokonaispituus)
Leveys:  6,30 m
Syväys:  3,00 m
Koneteho:  2-akselinen TE, 4 Normand-kattilaa, 4 800-5 200 ihp
Nopeus:  26 solmua
Miehistöä:  48
Aseistus
Meritorjunta:  1 × 65 mm tykki 6 × 47 mm tykki 2× 15" torpedoputkea
Framée-luokka oli Ranskan laivaston neljän hävittäjän muodostama alusluokka.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Framée | St.Nazaire | 1897 | 21. lokakuuta 1899 |  | uponnut 11. elokuuta 1900 |
| Yatagan | St. Nazaire | 1897 | 20. heinäkuuta 1900 |  | uponnut 3. marraskuuta 1916 |
| Pique | La Seyne | 1897 | 31. maaliskuuta 1900 |  | poistettu 28. tammikuuta 1921 |
| Epée | La Seyne | 1897 | 27. heinäkuuta 1900 |  | poistettu 1. lokakuuta 1920 |
Framtid i Nord

| Framtid i Nord |
| --- | --- |

 Lehden etusivu vuodelta 1991.
Kustantaja:  Polaris Media
Levikki:  3 800 (2020)
Perustettu:  1988
Päätoimittaja:  Kjetil Martesønn Skog
Kotikunta:  Raisi
Kotimaa:  Norja
Ilmestymistiheys:  ti ja pe
Kieli:  norja
Aiheesta muualla
Kotisivu
Framtid i Nord on norjalainen vuonna 1988 perustettu paikallislehti, jonka kotikunta on Raisi. Se ilmestyy kahdesti viikossa ja kuuluu Polaris Media -konserniin.
Aiheesta muualla

Kuvia tai muita tiedostoja aiheesta Framtid i Nord Wikimedia Commonsissa
Lehden verkkosivut (norjaksi)
Gian Carlo Malchiodi

Gian Carlo Malchiodi  (1917 Milano, Italia – 22. syyskuuta 2015 Milano) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan.[lähde? ]
Aiheesta muualla

Kuvia tai muita tiedostoja aiheesta Gian Carlo Malchiodi Wikimedia Commonsissa
Gordon Zubrod

Gordon Zubrod
Charles Gordon Zubrod (22. tammikuuta 1914 – 19. tammikuuta 1999) oli yhdysvaltalainen lääkäri ja onkologi, joka oli merkittävässä roolissa solusalpaajahoidon aloittamisessa syöpätautien hoidossa. Hän sai vuonna 1972 Albert Lasker -palkinnon lääketieteellisestä tutkimustyöstään.
Zubrod valmistui Georgetown Preparatory Schoolista 1932 ja Columbian yliopiston College of Physicians and Surgeonsista 1940. Armeijan lääkärinä toisessa maailmansodassa hän pyrki keksimään kiniinille korviketta malarian hoidossa. Se löydettiin klorokiinistä, jota on käytetty lääketieteessä 1940-luvulta.
Vuonna 1953 Zubrodista tuli Saint Louisin yliopiston apulaisprofessori ja tutkimustyön johtaja. Asema jäi lyhytaikaiseksi, sillä vuonna 1954 hänestä tuli Kansallisen terveysinstituutin kliininen johtaja, vuonna 1956 Kansallisen syöpäinstituutin syövänhoitojaoksen johtaja sekä vuonna 1961 tieteellinen johtaja.
Zubrod jätti Kansallisen syöpäinstituutin vuonna 1974 ja ryhtyi Miamin yliopiston lääketieteellisen tiedekunnan professoriksi ja onkologisen jaoksen johtajaksi. Hänestä tuli myös Florida Comprehensive Cancer Centerin johtaja. Hän vetäytyi virasta vuonna 1990 ja kuoli hieman ennen 85-vuotispäiväänsä tammikuussa 1999.
Raja Hindustani

| Raja Hindustani |
| --- | --- |

Ohjaaja:  Dharmesh Darshan
Käsikirjoittaja:  Dharmesh Darshan Robin Bhatt
Tuottaja:  Ali Morani Karim Morani Bunty Soorma
Säveltäjä:  Nadeem-Shravan
Kuvaaja:  W. B. Rao
Leikkaaja:  Bharat
Pääosat:  Aamir Khan Karisma Kapoor
Valmistustiedot
Valmistusmaa:  Intia
Tuotantoyhtiö:  Cineyugg Entertainment Tips Films
Levittäjä:  Tips Industries (käännä suomeksi) Netflix
Ensi-ilta:  15. marraskuuta 1996
Kesto:  174 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Raja Hindustani on Dharmesh Darshanin ohjaama intialainen romanttinen draamaelokuva vuodelta 1996. Se kertoo pienestä kaupungista kotoisin olevasta taksikuskista, joka rakastuu rikkaaseen tyttöön. Päärooleja näyttelevät Aamir Khan ja Karisma Kapoor. Elokuva voitti viisi Filmfare Awards -palkintoa ja oli yksi menestyneimmistä hindinkielisistä elokuvista 1990-luvulla.
Juoni

Raja Hindustani (Aamir Khan) on taksikuski, joka elää omien yksinkertaisten sääntöjensä mukaan ja on taipuvainen väkivaltaan, jos näitä sääntöjä rikotaan. Aarti Sehgal (Karisma Kapoor) on varakas nuori nainen, joka etsii yhteyttä menneisyyteensä. Heidän rakkautensa tiellä ovat paheksuva isä ja perheen varoja tavoitteleva äitipuoli.
Näyttelijät

| 0 | 1 | 2 |
| --- | --- | --- |
|  Aamir Khan  | … |  Raja Hindustani   |
|  Karisma Kapoor  | … |  Aarti Sehgal   |
|  Suresh Oberoi  | … |  herra Sehgal   |
|  Archana Puran Singh  | … |  Shalini Sehgal/Shalu   |
|  Johnny Lever  | … |  Balvant Singh   |
|  Navneet Nishan  | … |  Kamal Singh/Kammo   |
|  Veeru Krishnan  | … |  Gulab Singh   |
|  Kunal Khemu  | … |  Rajnikant   |
|  Pramod Muthu  | … |  Swaraj   |
|  Mohnish Behl  | … |  Jai   |
|  Tiku Talsania  | … |  Chacha   |
|  Farida Jalal  | … |  Chachi   |
|  Razak Khan  | … |  taksikuski   |
|  Kalpana Iyer  | … |  erikoisesiintyminen laulussa ”Pardesi Pardesi”   |
|  Pratibha Sinha  | … |  erikoisesiintyminen laulussa ”Pardesi Pardesi”   |
Tuotanto

Naispääosaan harkittiin myös Juhi Chawlaa, Aishwarya Raita ja Pooja Bhattia.
Soundtrack

Kaikki sävellykset Nadeem-Shravan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Poocho Zara Poocho” | Alka Yagnik, Kumar Sanu | 6.12 |  |  |  |  |  |  |
| 2. | ”Aaye Ho Meri Zindagi Mein” (Male)  | Udit Narayan | 6.02 |  |  |  |  |  |  |
| 3. | ”Aaye Ho Meri Zindagi Mein” (Female)  | Alka Yagnik | 6.02 |  |  |  |  |  |  |
| 4. | ”Kitna Pyaara Tujhe Rab Ne” | Alka Yagnik, Udit Narayan | 6.20 |  |  |  |  |  |  |
| 5. | ”Pardesi Pardesi I” | Alka Yagnik, Udit Narayan, Sapna Awasthi | 7.31 |  |  |  |  |  |  |
| 6. | ”Pardesi Pardesi II” | Alka Yagnik, Kumar Sanu | 8.19 |  |  |  |  |  |  |
| 7. | ”Tere Ishq Mein Nachenge” | Kumar Sanu, Alisha Chinai, Sapna Mukherjee | 8.14 |  |  |  |  |  |  |
| 8. | ”Pardesi Pardesi” (Sad)  | Suresh Wadkar, Bela Sulakhe | 2.40 |  |  |  |  |  |  |
Palkinnot

Filmfare Awards
Paras elokuva
Paras miespääosa – Aamir Khan
Paras naispääosa – Karisma Kapoor
Paras musiikki – Nadeem-Shravan
Paras mieslaulaja – Udit Narayan (”Pardesi Pardesi”)
Screen Awards
Paras elokuva
Paras ohjaus – Dharmesh Darshan
Paras miespääosa – Aamir Khan
Paras koomikko – Johnny Lever
Paras musiikki – Nadeem-Shravan
Paras mieslaulaja – Udit Narayan (”Aaye Ho Meri Zindagi Mein”)
Paras käsikirjoitus – Robin Bhatt
Aiheesta muualla

Raja Hindustani Internet Movie Databasessa (englanniksi)
Raja Hindustani AllMoviessa. (englanniksi)
Gordon kokkaa tykimmin

| Gordon kokkaa tykimmin> Gordon Ramsay’s Ultimate Cookery Course |
| --- | --- |
Pääosissa:  Gordon Ramsay
Alkuperämaa:   Englanti
Verkko:   Channel 4  MTV3 Max
Esitetty:  10. syyskuuta 2012 –
Tuotantokausia:  1
Jaksoja:  20
Tuotanto
Tuottaja(t):  Paul Ratcliffe
Vastaava(t) tuottaja(t):  Gordon Ramsay Pat Llewellyn Ben Adler Sue Murphy
Aiheesta muualla
IMDb 
Gordon kokkaa tykimmin (engl. Gordon Ramsay’s Ultimate Cookery Course) on brittiläinen televisiosarja, jonka pääosassa on Gordon Ramsay. Ohjelmassa Ramsay näyttää, kuinka hyvää ruokaa tehdään helposti ja kekseliäästi. Sarja alkoi brittiläisellä Channel 4 -kanavalla 10. syyskuuta 2012. Suomessa sarjan esittäminen alkoi MTV3 Max -kanavalla 12. joulukuuta 2012.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gordon Ramsay's Ultimate Cookery Course
Gordon Tullock

Gordon Tullock
Gordon Tullock (13. helmikuuta 1922 – 3. marraskuuta 2014) oli yhdysvaltalainen taloustieteilijä. Hänet tunnetaan muun muassa julkisen valinnan teoriasta, jota koskee hänen James M. Buchananin kanssa kirjoittamansa alan merkkiteos The Calculus of Consent (1962).
Tullock syntyi Rockfordissa, Illinoisissa, ja sai juris doctorin arvon Chicagon yliopistosta vuonna 1947. Hän on toiminut professorina muun muassa Virginia Polytechnic Institute and State Universityssa ja niin ikään virginialaisessa George Mason Universityssa.
Tullock oli naimaton ja lapseton. Hän kuvasi jo vuonna 1967 ilmiön, jolle Anne O. Krueger antoi vuonna 1973 nimityksen rent seeking.
Fundamenttianalyysi

Fundamentti- eli perusteanalyysi (engl. Fundamental analysis) pyrkii taloustieteessä selvittämään osakkeen tulevien rahavirtojen nykyarvon tutkimalla yrityksen tilinpäätöstä, tasetta, osinkopolitiikkaa sekä voittonäkymiä. Burton G. Malkiel (2012) kuvaa perusteanalyysin käyttäjiä kirjassaan ”fundamentalisteiksi”, jotka uskovat rahoitusmarkkinoiden olevan ”90% järkeä ja 10% psykologiaa”. Fundamentalistit uskovat, että rahoitusinstrumenttien arvo palautuu aina lähelle niiden ”todellista” arvoa, minkä vuoksi onkin tärkeätä selvittää onko esimerkiksi osake nyt yli- vai alihinnoiteltuna markkinoilla.
Gibraltarin maltalaiset

Gibraltarin maltalaiset ovat alun perin Gibraltarille Maltalta muuttaneita. Heitä muutti alueelle 1800-luvun lopulla ja 1900-luvun alussa. Maltalaisia juuria on nykyisin ehkä jopa kolmanneksella Gibraltarin väestöstä.
Historia

Gibraltar vaurastui laivastotukikohtansa ja Afrikkaan suuntautuvan kaupan takia 1800-luvulla. Tämä houkutti alueelle muuttajia muualta. Vuoteen 1885 mennessä Gibraltarilla asui noin 1 000 maltalaista. Maltalaisia oli töissä etenkin laivanrakennusteollisuudessa ja siihen liittyvissä muissa palveluissa. Osa toimi myös kauppiaina myyden alkoholia ja tupakkaa. Maltalaisten määrä alkoi kuitenkin laskea 1900-luvun alkupuolella. Vuonna 1912 heitä oli yhteensä enintään 700. Gibraltarille jääneet osallistuivat myöhemmin aktiivisesti taloudelliseen ja sosiaaliseen elämään. Suurin osa heistä kannattaa Gibraltarin pysymistä osana Yhdistynyttä kuningaskuntaa. Suurin osa on menettänyt yhteytensä Maltalle, mutta osa pitää yhteyksiä yllä etenkin maltalaisten katolilaisten pappien kautta. Tunnettuihin maltalaistaustaisiin gibraltarilaisiin kuuluu muun muassa poliitikko Peter Caruana.
Nykyisin maltalaiset ovat pitkälti sulautuneet muuhun väestöön ja maltalaistaustaista väestöä löytyy ympäri Gibraltaria.
Kirjallisuutta

David Arrigo: Twin Rocks – The Malta-Gibraltar Connection.  David Arrigo Publishing, 2004.  ISBN 978-9993265641.  (englanniksi)
Futurama: Benderin jättikeikka

| Futurama: Benderin jättikeikka> Futurama: Bender's Big Score |
| --- | --- |

Ohjaaja:  Dwayne Carey-Hill
Käsikirjoittaja:  Ken Keeler David X. Cohen Matt Groening
Tuottaja:  Lee Supercinski Matt Groening
Säveltäjä:  Christopher Tyng
Leikkaaja:  Paul D. Calder
Pääosat:  Billy West Katey Sagal John DiMaggio Tress MacNeille Maurice LaMarche
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Home Entertainment Netflix
Ensi-ilta:  27. marraskuuta 2007
Kesto:  89 min
Alkuperäiskieli:  Englanti
Seuraaja:  Futurama: Moniniskainen monsteri
Aiheesta muualla
IMDb 
Elonet
AllMovie
Infobox OKNimi-testi OK: 
Futurama: Benderin jättikeikka (engl. Futurama: Bender's Big Score) on vuonna 2007 suoraan DVD:lle julkaistu yhdysvaltalainen animaatioelokuva, joka palkittiin Anniellä vuonna 2008. Elokuvan ohjasi Dwayne Carey-Hill ja käsikirjoitti Ken Keeler, David X. Cohenin ja Matt Groeningin kirjoittaman tarinan pohjalta. Elokuva julkaistiin Suomessa DVD:lle 23. toukokuuta 2008.
Juoni

Planet Expressin henkilökunta (myös aluksi muita toruva professori myöhemmin itse) lähettää suojaamattomia tietoja internetiin ja tietämättään myy Planet Expressin alastomien muukalaisten valtaan. Nämä löytävät Fryn takapuolesta löytyvän Bender-tatuoinnin silmästä puhuttavan koodin aikamatkustukseen. Alastomat muukalaiset ottavat Benderin valtaansa ja käskevät tämän hakea arvoaarteita menneisyydestä ja tämän jälkeen jäädä tuhansiksi vuosiksi maan alle piiloon tullen takaisin myöhemmin, joka tuntuu muille vain muutamalta sekunnilta. Aikamatkustusportilla voi matkustaa vain taaksepäin, ja jokainen sen myötä luotu klooni tuhoutuu, minkä takia Fry tulee myös sotkuun mukaan matkustaessaan takaisin joulukuun 31. päivään vuonna 1999.
Ääninäyttelijät

| 0 | 1 | 2 |
| --- | --- | --- |
|  Billy West  | … |  Philip J. Fry, John Zoidberg, professori Hubert J. Farnsworth, Zapp Brannigan, God Entity, presidentti Richard Nixonin pää, Lars Fillmore, sivuäänet   |
|  Katey Sagal  | … |  Leela   |
|  John DiMaggio  | … |  Bender, Barbados Slim, Robot Santa, herra Panucci, Elzar, Sal   |
|  Tress MacNeille  | … |  Linda, Cahill, tohtori Shlivinowitz, Turanga Munda, Tinny Tim   |
|  Maurice LaMarche  | … |  kertoja, Kif Kroker, Shlump, Hedonismbot, Morbo, Donbot, Clamps, sivuäänet   |
|  Phil LaMarr  | … |  Hermes Conrad, Bubblegum Tate, sivuäänet   |
|  Lauren Tom  | … |  Amy Wong, sivuäänet   |
|  David Herman  | … |  Nudar   |
|  Dawnn Lewis  | … |  LaBarbara Conrad   |
|  Kath Soucie  | … |  Cubert Farnsworth   |
|  Frank Welker  | … |  Nibler, Fleb, Seymour, sivuäänet   |
|  Coolio  | … |  Kwanzabot   |
|  Al Gore  | … |  Omaitse   |
|  Mark Hamill  | … |  Hanukka-Zombi   |
|  Tom Kenny  | … |  Yancy Fry Jr.   |
|  Sarah Silverman  | … |  Michelle   |
Possessed

| Possessed |
| --- | --- |

 Possessed, Jalometalli 2008 Possessed#Entiset_j.C3.A4senet
Tiedot
Toiminnassa:  1983–1987, 1990–1993, 2007–
Tyylilaji:  death metal thrash metal
Kotipaikka:  El Sobrante, Kalifornia, Yhdysvallat
Laulukieli:  englanti
Jäsenet:  Jeff Becerra, laulu   Kelly Mclauchlin, kitara   Daniel Gonzales, kitara   Robert Cardenas, bassokitara   Emilio Márquez, rummut  
Entiset jäsenet:  ks. Possessedin entiset jäsenet
Levy-yhtiö:  Combat, Relativity, Under One Flag, Agonia, Roadrunner, Nuclear Blast
Aiheesta muualla
Kotisivut
Possessed on yhdysvaltalainen death metal/thrash metal -yhtye, jota pidetään yhtenä death metal -musiikin perustajista, sillä yhtye teki kappaleen, jonka nimi on Death Metal ennen kuin tyylilaji oli vielä syntynyt ja teki nopeatempoista thrash metallia, jossa oli karjuvat laulut.
Historia

Possessedin perustivat kitaristi Mike Torrao ja rumpali Mike Sus vuonna 1983. Heti ensimmäisenä vuotena tapahtui paljon, kun myöhemmin samana vuonna yhtyeen laulaja Barry Fisk teki itsemurhan. Myöhemmin yhtyeeseen liittyi basisti-laulaja Jeff Becerra, ja niin syntyi Possessed. Seuraavana vuonna, 1984, yhtye julkaisi ensimmäisen demonsa Death Metal. Metal Blade Records kiinnostui Possessedin demosta ja pyysi heiltä lupaa julkaista yhtyeen musiikkia tulevalla Metal Massacre 6 -kokoelmalla. Samana vuonna julkaistu Metal Massacre 6 sisälsi Possessedin kappaleen Swing of the Axe. Seuraavana vuonna (1985) oli Possessed sopinut levytyssopimuksen Combat Recordsin kanssa. Niinpä yhtye julkaisi debyyttialbuminsa Seven Churches samana vuonna. Seuraavana vuonna 1986 Possessed keikkaili ympäri Yhdysvaltoja ja julkaisi toisen albuminsa Beyond the Gates. Vuonna 1987 tuli ulos EP nimeltä The Eyes of Horror, ja pian kyseisen EP:n julkaisun jälkeen Sus, LaLonde ja Becerra päättivät jättää yhtyeen. Larry LaLonde liittyi pian sen jälkeen yhtyeeseen nimeltä Primus.
Mike Torrao jäi ainoana jäsenenä yhtyeeseen, ja uusien miehistönmuutoksien jälkeen kokoonpanoon kuului Torraon lisäksi Bob Yost (basso), Walter Ryan (rummut) ja Mark Strausberg (kitara). Samana vuonna, kun tämä kokoonpano muodostui, 1991, yhtye julkaisi demon. Demon jälkeen Yost päätti jättää Possessedin, mutta pian mukana oli jo uusi basisti, Paul Perry. Seuraavana vuonna, 1992, yhtye julkaisi Victims of Death -nimisen kokoelman. Vuonna 1993 Possessed oli Machine Headin lämmittelijänä muutamalla keikalla, ja julkaisi taas uuden demon ja Fallen Angels -EP:n. 1994 Possessed julkaisi Rehearsal-demon, jonka kaikki kappaleet ovat instrumentaaleja. Samana vuonna tuli vielä live-CD Agony in Paradise, jonka jälkeen Torrao päätti lopettaa Possessedin ja aloitti uuden yhtyeen Iconoklast. Vielä 2003 julkaistiin Resurrection-niminen kokoelma.
Keväällä 2017 Possessed ilmoitti kirjoittavansa uutta musiikkia tulevalle levylle, joka on tarkoitus julkaista vuoden 2018 aikana. Levy tulee olemaan yhtyeen kolmas studio-albumi ja ensimmäinen sitten vuoden 1986 Beyond the Gates-albumin. Albumi julkaistaan Nuclear Blast Recordsin kautta.
Jäsenet

Jeff Becerra – laulu (1983–1987, 2007–), bassokitara (1983–1987)
Emilio Márquez – rummut (2007–)
Kelly Mclauchlin – kitara (2011–)
Daniel Gonzalez – kitara (2011–)
Robert Cardenas – bassokitara (2012–)
Jäsenet > Entiset jäsenet

Barry Fisk – laulu (k. 1983, itsemurha)
Brian Montana – kitara (1983–1984)
Mike Sus – rummut (1983–1987)
Mike Torrao – kitara (1983–1987, 1990–1993), laulu (1990–1993)
Larry LaLonde – kitara (1984–1987)
Colin Carmichael – rummut (1990)
Duane Connley – kitara (1990)
Dave Alex Couch – kitara (1990)
Chris Stolle – rummut (1990)
Bob Yost – bassokitara (1990–1992)
Walter Ryan – rummut (1991–1993)
Mark Strausburg – kitara (1991–1993)
Mike Hollman – kitara (1993)
Paul Perry – bassokitara (1993)
Bay Cortez – bassokitara (2007–2010)
Rick Cortez – kitara (2007–2010)
Ernesto Bueno – kitara (2007–2010)
Vanik Vartanian – rummut (2008–2009)
Tony Campos – bassokitara (2011–2012)
Diskografia > Studioalbumit

Seven Churches (1985)
Beyond the Gates (1986)
Revelations of Oblivion (2019)
Diskografia > Kokoelma-albumit

Victims of Death (1992,  Relativity/Combat)
Resurrection (2003,  Agonia Records)
Ashes from Hell (2006,  Boneless Records)
Diskografia > Demot & EP:t

Death Metal (1984)
The Eyes of Horror (1987,  EP, Combat Records)
Demo (1991)
Demo (1993)
Shadowcult (2019)
Diskografia > Musiikkivideot

Beyond the Seven Gates of Horror (2004,  Relativity/Combat)
Aiheesta muualla

Wikimedia Commonsissa on kuvia tai muita tiedostoja aiheesta .
Anus.comin Possessed-sivu
Metalstormin Possessed-sivu (Arkistoitu – Internet Archive)
BNR Metal Pagesin Possessed-sivu (Arkistoitu – Internet Archive)
Possessed Encyclopaedia Metallumissa (englanniksi)
Jeff Becerra 2008 Jalometallissa
French Montana

| Karim Kharbouch |
| --- | --- |
 French Montana vuonna 2016.
Henkilötiedot
Syntynyt: 9. marraskuuta 1984 (ikä 39) Rabat, Marokko
Muusikko
Taiteilijanimi:  French Montana
Tyylilajit:  rap
Levy-yhtiöt:  Epic Records, Coke Boys Records, Bad Boy Records, Maybach Music Group, Interscope Records ja Universal Music Group 
Aiheesta muualla
www.frenchmontana.com
  [ Muokkaa Wikidatassa ] [ ohje ]  
Karim Kharbouch (s. 9. marraskuuta 1984, Rabat, Marokko), artistinimeltään French Montana, on yhdysvaltalainen marokkolaissyntyinen rap-artisti. Hän on tehnyt yhteistyötä muun muassa Rick Rossin kanssa
French Montanan debyyttialbumi Excuse My French julkaistiin toukokuussa 2013, ja se kohosi neljänneksi Billboard 200 -listalla. Toinen studioalbumi Mac & Cheese oli tarkoitus julkaista joulukuussa 2014, mutta julkaisupäivää siirrettiin vuoteen 2015. Lopulta albumin julkaisu tapahtui sekaannusten jälkeen vuonna 2016, kun tavarataloketju Target laittoi MC4-nimellä julkaistavaksi tarkoitetun CD:n myyntiin etuajassa ja se vuodettiin nettiin. Tämän jälkeen Montana itse julkaisi samat kappaleet mixtapena. Vierailevina artisteina MC4:llä esiintyvät muiden muassa Kanye West, Jeezy, Nas ja Chinx.
Tammikuussa 2015 julkaistulla Poison -musiikkivideolla nähdään suomalainen malli Sofia Ruusila-Nousiainen.
French Montana on seurustellut Khloé Kardashianin kanssa.
Aiheesta muualla

Virallinen sivusto
Frenckellin kirjapaino

Frenckellin Kirjapaino Oy oli suomalainen vuonna 1642 perustettu kirjapaino. Yritys hakeutui konkurssiin vuonna 2008. Painotalo sijaitsi Espoon Suomenojalla ja työllisti 40 henkilöä. Frenckellin kirjapaino oli konkurssiin mennessään Suomen vanhin yritys. Paino keskittyi yritysten painotuotteisiin, muun muassa vuosikertomuksiin ja muihin yritysjulkaisuihin.
Yrityksen viimeinen toimitusjohtaja, Berndt von Frenckell, oli yhdeksättä polvea Frenckelleitä yrityksessä. Ensimmäinen Frenckell tuli Suomeen kirjapainoalan opiskelijana Saksasta Gutenberg-yliopistosta.
Kirjapainon perusti 1642 Ruotsista muuttanut kirjakauppias Peder Wald Turun akatemian yhteyteen. Paino siirtyi Frenckellin suvulle noin sata vuotta myöhemmin. Se oli 1700-luvulla vahva kulttuurivaikuttaja ja painoi Suomen ensimmäistä sanomalehteä sekä myöhemmin muun muassa ensimmäisen Kalevalan ja monia Runebergin teoksia. Myöhemmin yrityksessä painettiin muun muassa osakekirjoja ja postimerkkejä.
Yritys jätti konkurssihakemuksensa 29. elokuuta 2008. Toimitusjohtaja Berndt von Frenckellin mukaan ongelmana oli likviditeetin puute, alan hinnat olivat olleet liian huonoja ja tilauskirjapainojen välinen kilpailu erittäin kovaa. Konkurssin jälkeen Suomen vanhimmaksi yritykseksi tuli vuonna 1649 perustettu Fiskars.
Aiheesta muualla

Frenckellin kirjapainon kotisivut (Archive.org)
Frenckellin Kirjapainosta Pörssitiedon netissä
Place de la Nation

Place de la Nationin luoteiskulma
Place de la Nation ("Kansakunnan aukio"), ent. Place du Trône  ("Valta­istuin­aukio") on suuri pyöreä aukio Pariisin itäosassa, 11. ja 12. arrondissementin rajalla. Aukion keskellä on Jules Daloun veistos Le Triomphe de la République ("Tasavallan voittokulku").
Aukio sijaitsee Pariisia aikoinaan kiertäneen, 1700-luvulla rakennetun kaupunginmuurin (Mur des Fermiers généraux)  kohdalla, jonka paikalla nykyisin on keskimmäinen Pariisin keskiosia kiertävistä sisäkkäisten bulevardien ketjuista.  Sen kautta kulkee myös Pariisin keskustasta itään johtava liikenneväylä, jonka nimenä Bastiljin aukiolta Place de la Nationille saakka on Rue du Faubourg Saint-Antoine, aukion itäpuolella lyhyen matkaa Avenue du Trône, jonka jatkeena on Cours de Vincennes.
Historia > Place du Trônen synty

Nykyisen Place de la Nationin alue oli vielä 1700-luvulla selvästi kaupungin ulkopuolella. Tienoolla oli laajojen puutarhojen ympäröimiä taloja, viini- ja vihannestarhoja sekä muutama luostari sekä laajoja vaikeakulkuisia nurmikenttiä. Alueen keskellä oli pieni Pique-Pucen kylä, jossa oli luostari ja kouluja sekä muurien ympäröimiä puutarhoja.
Kun kuningas Ludvig XIV ja hänen vastavihitty puolisonsa Maria Teresia 26. heinäkuuta 1660 saapuivat juhlallisesti Pariisiin, alueelle puutarhojen keskelle pystytettiin valtaistuin. Heidät oli vihitty Saint-Jean-de-Luzissa. Tapauksen vuoksi paikka sai nimen Place du Trône, "valtaistuinaukio".